Extreme Championship Wrestling

«Extreme Championship Wrestling», ECW (Էքստրիմ չեմպիոնշիփ ռետլինգ, Ի-Սի-Դաբլյու, թարգ.՝ Էքստրեմալ ըմշամարտի առաջնություն), պրոֆեսիոնալ ըմբշամարտի (ռեստլինգ) ամերիկյան նախկին կազմակերպություն՝ հիմնադրված Ֆիլադելֆիա քաղաքում (Փենսիլվանիա նահանգ) 1992 թվականին, պրոմոտեր Թեդ Գորդոնի կողմից։ Հայտնի է եղել ռեստլինգի բազմաթիվ ենթատեսակների ցուցադրմամբ, այդ թվում՝ լուչա լիվրե, պուրորեսու և հարդքոր ռեստլինգ, ինչպես նաև աչքի է ընկել առավել տարբերվող երկրպագուների բանակով, որոնց համար կազմակերպության թողարկած շոուները ծառայում էին որպես այլընտրանք՝ առավել մեծամասշտաբ կազմակերպությունների կողմից ցուցադրվող համեմատաբար մուլտֆիլմային շոուներից։

Գոյությունը դադարեցրել է 2001 թվականի ապրիլին, երբ այդ ժամանակվա սեփականատեր Փոլ Հեյմանը հայտարարում է կազմակերպության սնանկացման մասին։ 2003 թվականին կազմակերպության ողջ ակտիվները ձեռք բերելուց հետո, արդյունաբերության առաջատար «World Wrestling Entertainment»-ը (WWE) «ECW»-ն վերստեղծում է որպես սեփական հեռուստատեսային ապրանքանիշ՝ ավելացնելով «Raw» և «SmackDown» ապրանքանիշներին։ Նորաստեղծ հեռուստաշոուի առաջին էպիզոդը եթեր է հեռարձակվել 2006 թվականի հունիսի 13՝ տևելով չորս տարի։ 2010 թվականին փոխարինվել է «WWE NXT» հեռուստաշոուով։

«ECW»-ի առավել կարկառուն շրջանավարտներից են Թոմի Դրիմերը, Թերի Ֆանկը, Սաբուն, Ռոբ Վան Դամը, Թազը, Շեյն Դուգլասը, Սենդմենը, Կակտուս Ջեքը, Դին Մալենկոն, Էդդի Գերերոն, Ռեյվենը և այլք։

Գրականություն 
 Hardcore History: The Extremely Unauthorized Story of ECW (ISBN 1-59670-021-1) – Scott Williams
 The Rise and Fall of ECW (ISBN 1-4165-1058-3) – Thom Loverro for World Wrestling Entertainment
 Turning the Tables (ISBN 1-905363-78-8) – John Lister
 Sex, Drugs, and Wrestling – The Truth, The Lies, and the Extreme – a Rob Van Dam story – Tod Gordon

Ծանոթագրություններ

Արտաքին հղումներ 

 Պաշտոնական կայք
 WWE ECW պաշտոնական կայքը
 Հարդքոր հիշողություններ՝ ECW, նոստալգիա և պատմություն

1992 հիմնադրված ընկերություններ
2001 կազմալուծված ընկերություններ
Պրոֆեսիոնալ ըմբշամարտի կազմակերպություններ ԱՄՆ-ում
WWE